Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 677/12/7701	Bardejov, 21.11.2012
EEČ : 2-54-71-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 23.11.2011 až do 24.07.2012 ako zákonný otec mal. XXXXX, nar. XXXXX, bytom ul. XXXXX, XXXXX, zvereného do výchovy a opatery matky XXXXX, nar. XXXXX trvale bytom ul. XXXXX XXXXX, v Bardejove a inde si neplní svoju vyživovaciu povinnosť, ktorá mu vyplýva z rozsudku Okresného súdu v XXXXX zo dňa 12.01.2009, ktorý nadobudol právoplatnosť dňa 19.01.2009, ktorým bol zaviazaný prispievať na výživu mal. XXXXX sumou vo výške 59,75 Eur mesačne počnúc dňom 01.01.2006 vždy do 15. dňa v mesiaci vopred k rukám matky, kde za uvedené obdobiedlhuje na výživnom sumu vo výške 493,92 Eur, hoci už bol v posledných dvoch rokoch odsúdený rozsudkom Okresného súdu XXXXX zo dňa 22.01.2011, ktorý nadobudol právoplatnosť dňa 14.01.2012,

lebo zanikla trestnosť činu
Odôvodnenie:
Uznesením vyšetrovateľa PZ, XXXXX zo dňa 29.08.2012 sp.zn. ČVS: XXXXX bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa § 207 ods. 1, ods. 3 písm. c/ Trestného zákona, pre skutok, ktorý je uvedený vo výrokovej časti tohto uznesenia.

	Vyšetrovateľ PZ podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX na meno matky dieťaťa XXXXX vyplatil dlh na výživnom vo výške 493,92 Eur. 

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX uhradil dlžnú sumu výživného v celom rozsahu matke dieťaťa XXXXX tak ako ho zaväzovalo uznesenie Okresného súdu XXXXX, sp.zn. XXXXX zo dňa 12.01.2009 pričom oprávnená osoba mal. XXXXX, nar. XXXXX  nebola vydaná nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor